stanford-oval/wikipedia huggingface dataset:
Sippugri

Sippugri oli Sippolassa kesällä 2019 Kulttuuriyhdistys Antares ry:n järjestämä taidetapahtuma, jonka tapahtumapaikat olivat Taidekeskus Antares, Sippolan kirkko, Ugrin paikka ja Sippolan hovi. Ohjelmassa oli musiikkia, kuvataidetta, kirjallisuutta, esitystaidetta ja teemana suomalais-ugrilaisuus. Sisällöstä vastasivat näyttelyn kuraattori, kuvanveistäjä Tiiu Anttinen, toimittaja, kirjailija Suvi Ahola ja kantelemuusikko Minna Raskinen.
Seurakunnan kirkkoherra Eija Murto kielsi tapahtuman ohjelmassa ilmoitetun Wimme Saaren ja Tapani Rinteen konsertin, koska hänen mukaansa musiikki ei ole sopusoinnussa kirkossa julistettavan sanoman kanssa, mutta perui kiellon syntyneen kohun ja selvitysten jälkeen. Samaa musiikkia on esitetty muualla kirkoissa. Saaren mukaan esitettävä musiikki on suomenkielisen virsikirjan virsiä saameksi.
Sierren linja-autoturma

| Sierren linja-autoturma |
| --- | --- |
 Onnettomuuspaikka
Päivämäärä:  13. maaliskuuta 2012
Kellonaika:  21.15 UTC+1
Onnettomuustyyppi:  linja-autoturma
Tapahtumapaikka:  A9-moottoritie, Valais, Sveitsi 46.284°N, 7.532°E
Matkustajat
Yhteensä:  52
Kuolleet:  28
Loukkaantuneet:  24
Eloonjääneet:  24
  Sierren linja-autoturmaTapahtumapaikka Sveitsin kartalla 
Sierren linja-autoturma tapahtui Sveitsin Sierressä 13. maaliskuuta 2012, kun koululaisia ja opettajia kuljettanut linja-auto törmäsi A9-moottoritien tunnelin seinään. Kyydissä olleista 52 ihmisestä kuoli 28, mukaan lukien molemmat kuljettajat, kaikki neljä opettajaa ja 22 oppilasta. Loput 24 oppilasta, iältään 10–12-vuotiaita, loukkaantuivat, ja osa heistä vietiin sairaalaan. Onnettomuus on yksi Sveitsin historian pahimmista tieliikenneonnettomuuksista ja pahin moottoritietunnelissa tapahtunut onnettomuus.
Onnettomuus

Matkustajat, neljä opettajaa ja 46 oppilasta Saint-Lambertuksen (Heverlee, Flanderin Brabant) ja Steksken (Lommel, Limburg) koulusta, olivat kotimatkalla vietettyään muutamia päiviä laskettelukeskuksessa Val d'Anniviersissa Sveitsin Alpeilla.
Onnettomuus sattui 13. maaliskuuta 2012 vähän klo 21 jälkeen paikallista aikaa, kun linja-auto kaartoi tunnelissa yllättäen oikealle, osui reunakiveykseen ja ajautui hätäuloskäynnin levikettä päin. Levikkeen päässä on betoniseinä, johon linja-auto törmäsi noin sadan kilometrin tuntinopeudella. Ajoneuvon etuosa tuhoutui täysin ja uhreja jouduttiin irrottamaan linja-autosta. Valvontakamerakuvien perusteella onnettomuudessa ei ollut osallisena toista ajoneuvoa. Tiellä vallitsivat normaalit ajo-olosuhteet, eikä ruuhkaa ollut. Linja-auton etuosa vahingoittui pahasti. Pelastustyöntekijöiden täytyi rikkoa sivuikkunoita ja takaikkuna saadakseen matkustajat ulos.
Matkustajat

| Maa | Matkustajia | Kuolleiden määrä |
| --- | --- | --- |
|  Belgia | 39 | 21 |
|  Alankomaat | 10 | 6 |
 Belgia/ Iso-Britannia: 1
|  Saksa | 1 | 0 |
|  Puola | 1 | 0 |
| Yhteensä | 52 | 28 |
Onnettomuuden syy

Onnettomuustutkinnan mukaan kuljettaja ei ollut nauttinut alkoholia eikä saanut sydäninfarktia. Tutkijoiden mukaan kuljettaja ei myöskään ylittänyt 100 km/h nopeusrajoitusta. Poliisin mukaan Top Tours -yhtiö oli hyvämaineinen, ja käytössä ollut linja-auto oli nykyaikainen ja huollettu. Pelastustyöntekijöiden mukaan lapset käyttivät onnettomuushetkellä turvavöitä.
Kuljettajalla todettiin ruumiinavauksessa sepelvaltimotauti, joka olisi saattanut aiheuttaa toimintakyvyn menetyksen, mutta tätä ei saatu varmistettua. Kuljettaja söi masennuslääkettä, mutta se ei todennäköisesti vaikuttanut hänen ajokykyynsä. Toukokuussa 2013 kerrottiin, että onnettomuuden todennäköinen syy oli kuljettajan huolimattomuus tai terveydentila.
Reaktioita

Perjantaina 15. maaliskuuta vietettiin Belgiassa valtakunnallista surupäivää onnettomuuden uhrien muistoksi. Aamupäivällä kello 11 pidettiin hiljainen hetki, jonka ajaksi myös joukkoliikenne pysähtyi. Tapahtunutta muistettiin myös Alankomaissa, sillä turmassa kuoli kuusi alankomaalaista. Sveitsin ja Euroopan parlamentit pitivät minuutin hiljaisen hetken. Tunneleiden turvallisuus kyseenalaistettiin turman jälkeen. Tielaitoksen edustaja totesi, että muutosten tekeminen tunneleiden rakenteisiin on mahdollista.
Sisäinen aisti

Sisäinen aisti on tietoteoreettinen termi, joka viittaa introspektion toimintaan. Ajatuksella sisäisestä aistista on selitetty itsetuntemusta perusteiltaan samanlaisena toimintana kuin aistihavainto. Termi esiintyy muun muassa John Lockella, René Descartesilla ja Immanuel Kantilla.
Descartesille sisäinen aisti oli lähde varmuudelle ajattelevan subjektin olemassaolosta hänen tekemässään johtopäätöksessä cogito ergo sum. Kant teki eron sisäisen aistin (innere Sinn) eli introspektion sisällön ja transsendentaalisen apperseption välille. Sisäisen aistin tekemät havainnot perustuvat psykologiaan, eikä niillä ole transsendentaalista viittauksen kohdetta. Hänen mukaansa sisäistä aistia ei voida tutkia tieteellisesti.
Nykyaikaisia versioita sisäisestä aistista löytyy muun muassa D. M. Armstrongilta ja William Lycanilta.
Sivuttaisvierittävä peli

Sivuttaisvierittävä peli (engl. side-scrolling) on videopeli, jossa pelitoiminta on kuvattu puolikulmasta ja näytöllä olevat hahmot liikkuvat yleisesti ruudun vasemmasta kulmasta oikeaan kulmaan (tai harvoissa tapauksissa, oikealta vasemmalle) täyttääkseen tavoitteensa. Nämä videopelit käyttävät vieritystä tietokoneen näyttöteknologiassa. Siirtyminen yhden näytön tai flip-näytön grafiikoista vieritysgrafiikoihin Kolikkopelien kulta-aikana sekä kolmannen sukupolven pelikonsolien aikaan osoittautui keskeiseksi harppaukseksi pelisuunnittelussa, joka on verrattavissa 3D-grafiikkoihin siirtymiseen viidennellä sukupolvella.
Käännös suomeksi
Shefali Shah

| Shefali Shah |
| --- | --- |
 Shefali Shah vuonna 2022.
Henkilötiedot
Koko nimi:  Shefali Shetty
Syntynyt: 22. toukokuuta 1972 (ikä 52) Bombay, Maharashtra, Intia
Ammatti:  näyttelijä
Puoliso:  Harsh Chhaya  (vih. 1997; ero 2001) Vipul Amrutlal Shah
Lapset:  2
Näyttelijä
Aktiivisena:  1995–
Aiheesta muualla
IMDb 
Elonet
AllMovie
Shefali Shah (o.s. Shetty; s. 22. toukokuuta 1972 Bombay, Maharashtra, Intia) on intialainen näyttelijä. Hän on näytellyt hindinkielisissä elokuvissa ja televisiossa. Hän voitti parhaan naisnäyttelijän Filmfare Awards -kriitikkopalkinnon elokuvasta Satya (1998). Lisäksi hän on saanut kiitosta kriitikoilta muun muassa elokuvista Dil Dhadakne Do (2015) ja Once Again (2018).
Yksityiselämä

Shah oli naimisissa näyttelijä Harsh Chhayan kanssa vuosina 1997–2001. Tämän jälkeen hän meni naimisiin elokuvantekijä Vipul Amrutlal Shahin kanssa. Heillä on kaksi poikaa.
Filmografia

| Vuosi | Elokuva | Rooli | Muuta |
| --- | --- | --- | --- |
| 1995 | Rangeela | Gulbadan |  |
| 1998 | Satya | Pyaari Mhatre |  |
| 2000 | Mohabbatein | Nandini Khanna |  |
| 2001 | Monsoon Wedding | Ria Verma |  |
| 2005 | Waqt: The Race Against Time | Sumitra Thakur |  |
| 2005 | 15 Park Avenue | Lakshmi J. Roy |  |
| 2007 | Gandhi, My Father | Kasturba Gandhi |  |
| 2007 | The Last Lear | Vandana |  |
| 2008 | Black & White | Roma Mathur |  |
| 2010 | Karthik Calling Karthik | Tohtori Kapadia |  |
| 2011 | Kucch Luv Jaisaa | Madhu Saxena |  |
| 2014 | Lakshmi | Jyoti |  |
| 2015 | Dil Dhadakne Do | Neelam Mehra |  |
| 2015 | Brothers | Maria Fernandes |  |
| 2016 | Viidakkokirja | Raksha (ääni) | Hindinkielinen dubbaus |
| 2017 | Commando 2 | Leena Chowdhury |  |
| 2017 | Juice | Manju Singh | Lyhytelokuva |
| 2018 | Once Again | Tara Shetty |  |
| 2021 | Ajeeb Daastaans | Natasha |  |
| 2022 | Jalsa | Rukhsana |  |
| 2022 | Darlings | Shamshunissa Ansari |  |
| 2022 | Doctor G | Nandini Srivastav |  |
Televisio

| Vuosi | Ohjelma | Rooli | Muuta |
| --- | --- | --- | --- |
| 1993 | Naya Nukkad |  |  |
| 1993 | Tara | Mala Malhotra |  |
| 1994–1998 | Banegi Apni Baat | Richa |  |
| 1996 | Patjhad |  |  |
| 1996 | Aarohan | Nivedita Sen |  |
| 1996 | Hasratein | Savithri/Saavi |  |
| 1997 | Kabhie Kabhie | Radha Pathak |  |
| 1997 | Sea Hawks |  |  |
| 1999 | Raahein | Preeti |  |
| 2008 | Ramayan | Sunaina |  |
| 2012 | Savdhaan India | Juontaja |  |
| 2019– | Delhi Crime | Vartika Chaturvedi | Netflix-sarja |
| 2022 | Human | Gauri Nath | Disney+ Hotstar -sarja |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 1999 | Satya | Screen Awards | Paras naissivuosa | Voitto |
| 1999 | Satya | Filmfare Awards | Paras naisnäyttelijä (kriitikkopalkinto) | Voitto |
| 1999 | Satya | Filmfare Awards | Paras naissivuosa | Ehdokkuus |
| 1999 | Satya | Zee Cine Awards | Paras naissivuosa | Ehdokkuus |
| 2006 | Waqt: The Race Against Time  | Filmfare Awards | Paras naissivuosa | Ehdokkuus |
| 2006 | Waqt: The Race Against Time  | Zee Cine Awards | Paras naissivuosa | Ehdokkuus |
| 2006 | Waqt: The Race Against Time  | Screen Awards | Paras naissivuosa | Ehdokkuus |
| 2007 | The Last Lear | National Film Awards | Paras naissivuosa | Voitto |
| 2007 | Gandhi, My Father | Tokyo International Film Festival | Paras naisnäyttelijä | Voitto |
| 2007 | Gandhi, My Father | Producers Guild Film Awards | Paras naissivuosa | Ehdokkuus |
| 2015 | Dil Dhadakne Do | Stardust Awards | Paras naissivuosa | Voitto |
| 2015 | Dil Dhadakne Do | Filmfare Awards | Paras naissivuosa | Ehdokkuus |
| 2015 | Dil Dhadakne Do | Screen Awards | Paras näyttelijäkokoonpano | Voitto |
| 2018 | Juice | Filmfare Awards | Paras naisnäyttelijä lyhytelokuvassa | Voitto |
| 2019 | Delhi Crime | iReel Awards | Paras naisnäyttelijä – draama | Voitto |
| 2019 | Delhi Crime | Asian Academy Creative Awards | Paras naispääosa (Intia) | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Shefali Shah Internet Movie Databasessa. (englanniksi)
Shefali Shah Elonetissä.
Shefali Shah Allmoviessa (englanniksi)
Sivutuotepuu

Sivutuotepuu on sahateollisuuden ja muun puutuoteteollisuuden valmistusprosesseissa syntyvää sivutuotetta, joka jää jäljelle, kun puutavarasta on käytetty tuotteisiin halutut osat. Sivutuotepuuta ovat
metsänhakkuusta jäävä, energiapuuksi käytettävä metsätähde
puun rungon kuorintatähde, erityisesti kuorike
sahatavaran valmistuksessa syntyvä sahanpuru
höylätavaran valmistuksessa syntyvä kutterinlastu
puuntyöstössä syntyvä hiontapöly
saha-, puutuote- ja puusepänteollisuuden tuottama hake ja puumurske
rimat, pinnat, tasauspätkät, vanerin leikkaustähteet ja muut ylijäävät puunkappaleet
purusta, pölystä ja lastuista pelleteiksi ja briketeiksi puristetut puupolttoainejalosteet.
Sivutuotepuu ei ole jätettä, koska sitä voidaan hyödyntää selluloosan tai lastulevyn raaka-aineena taikka se voidaan käyttää energiantuotantoon. Poltetun puun tuhkakin voidaan vielä hyötykäyttää lannoitteena.
Soili Mustapää

| Soili Mustapää> Henkilötiedot |
| --- | --- |
Syntynyt: 1956 (ikä 67–68) Helsinki
Kansalaisuus:  suomalainen
Ammatti:  kuvataiteilija
Aiheesta muualla
Kotisivut
Soili Mustapää (s. 1956) on suomalainen, helsinkiläissyntyinen kuvataitelija. Valokuvauksessa Mustapää on erikoistunut muotokuviin ja dokumentaariseen valokuvaukseen.
Mustapää on opiskellut valokuvausta ja työskennellyt taiteen parissa sekä palkkatyössä että freelancerina.
Keväällä 2016 Mustapää työskenteli residenssistipendiaattina Pariisin Cité Internationale des Arts'issa. Nykyään Mustapään vakituinen työpiste sijaitsee Harakan taiteilijatalossa Helsingissä.
Mustapää harrastaa georgialaista polyfonista laulua ja kuuluu Tevri Ensemble -yhtyeeseen. Vuosina 2018–2019 Mustapään Svanetian lumous -nimisessä ja vuosina 2011–2021 Taipumaton Georgia -nimisessä valokuvataidenäyttelyissä esiteltiin hänen Georgiassa ottamiaan valokuvia.
Aiheesta muualla

Kotisivu
Shader-ohjelma

Shader-ohjelma (toisinaan vain shader tai ohjelma, kirjaimellisesti käännettynä varjostin tai sävytin) on ohjelma, joka mahdollistaa grafiikkaliukuhihnan muokkaamisen ja on kirjoitettu tarkoitukseen suunnatulla kielellä. Nimitys johtuu historiallisista syistä. Robert L. Cookin artikkeli Shade Trees julkaistiin vuonna 1984 ja RenderManin RenderMan Shading Language -kieli kehittyi tästä ideasta.
RenderManin kieltä on yritetty soveltaa myös grafiikkasuorittimille (GPU), jolloin havaittiin tärkeiden toimintojen puuttuminen täyteen ohjelmoitavuuteen.
Grafiikkasuorittimien ominaisuudet ovat kehittyneet kiinteätoimisista (konfiguroitavista) suuremmalle ohjelmoitavuudelle. Tyypillisessä grafiikkaliukuhihnassa on vaiheet:
(verteksit) verteksikohtainen muunnos näyttöavaruuteen
(rasterointi) kolmiokohtainen iteraatio, perspektiivikorjaus
(pikseli) pikselikohtainen varjostus
(lopputuloksen yhdistäminen) varjostuksen yhdistäminen väri- ja syvyyspuskurien kanssa
Ohjelmoitavassa liukuhihnassa vaiheiden järjestys on kiinteä, mutta niiden toteutus on ohjelmoitavissa. Aluksi ohjelmoitavuus keskittyi pikselien varjostukseen, mutta shader-mallien kehityksen myötä myös muut vaiheet tulivat ohjelmoitaviksi sekä merkittäviä uusia vaiheita kuten geometrian käsittely. Sonyn PlayStation 3:ssa ja Microsoftin Xbox 360:ssa oli mukana edistyneet ominaisuudet (Shader Model 3.0) ja kiinteätoiminen liukuhihna oli vähentynyt: Nintendon Wii oli mahdollisesti viimeinen kiinteätoimista liukuhihnaa käyttävä pelikonsoli.
Grafiikkasuorittimien varhainen ohjelmointi suoritettiin assemblyn kaltaisella kielellä, mutta myöhemmin on rajattu mahdollisuudet käyttämään vain korkean tason ohjelmointikieliä kuten HLSL ja GLSL (OpenGL Shading Language): assembly on näkyvillä vain debuggausta varten.
Unified Shader -mallissa grafiikkaliukuhihnan eri vaiheilla on samat ominaisuudet.
Shader-tyypit

Vertex shader (verteksivarjostin) suoritetaan mallin ja näkymän muunnoksien (engl. transformation) sekä projektion vaiheessa. Vertex shaderin käyttökohteita ovat muun muassa hahmon liikkeiden animointi ja veden pinnan muodonmuutokset.
Pixel shader viittaa ohjelmaan, joka suoritetaan pikselikohtaisessa vaiheessa ja laskee efektin pikselikohtaisesti.
Fragment shader (fragmenttivarjostin) on suoritusvaihe, joka käsittelee rasteroinnin tuottaman fragmentin. Fragment viittaa kolmion osaan, joka on päällekkäinen pikselin kanssa.
Geometry shader (geometriavarjostin) on heti verteksivaiheen jälkeen suoritettava, jolle annetaan primitiivi sekä mahdollisesti siihen liittyvät ja se voi tuottaa useampia primitiivejä (lisäys) tai ei yhtään (poistaminen). Geometry shader on valinnainen ja voidaan käyttää tesselaatioon ennen verteksien jälkikäsittelyä. Tesselaatioon on myös Tessellation Control Shader sekä Tessellation Evaluation Shader. Sonylla ja Microsoftilla on tesselaation käsittelyvaiheet (hull- ja domain-vaiheet).
AMD on esitellyt vuonna 2017 Vega-arkkitehtuurin myötä primitive shader -tyyppisen geometriavaiheen, joka on computer shaderin kaltainen tiedon käsittelyssä. Tämän tavoitteena on tehokkaampi primitiivien poisto ja siten tehokkaampi renderöinti. Nvidia on esitellyt Turing-arkkitehtuurin myötä vastaavan mesh shader -vaiheen. Vulkan-rajapinnassa mesh-shader toimii vaihtoehtoisena geometrian käsittelynä ja yksinkertaistaa geometrian käsittelyn pienempään määrään vaiheita tarjoamalla vaihtoehdon perinteisille verteksi-, tesselaatio- ja geometria-vaiheille. Mesh-shaderin kanssa voi käyttää valinnaista task-shader vaihetta (amplification shader DirectX:ssä), joiden tuloksen voi syöttää suoraan rasterointiin. Geometrian käsittelyn lisäksi mesh-shader voi tehdä yksinkertaisia laskentaoperaatioita.
Compute shader (laskentavarjostin) on laskennalliseen GPGPU-käyttöön suunnattu ohjelma, joka ei ole osa normaalia renderöintiliukuhihnaa. Laskennalliseen käyttöön on kehitetty arkkitehtuurit kuten Nvidian CUDA, Microsoftin DirectCompute sekä OpenCL, jotka käyttävät SPMD-ohjelmointimallia (Single Program Multiple Data). SPMD-mallit käyttävät SIMD-ytimiä ja ohittavat grafiikkaliukuhihnan käyttäen vain yhtä laskentavaihetta.
Kieliä

Kieliä on kehitetty lukuisia sekä offline-renderöintiin (elokuvateollisuus) että reaaliaikaiseen käyttöön.
Kieliä > Offline-renderöinti

RenderMan Shading Language
Houdini-ohjelmiston VEX
Gelato-ohjelmiston kieli
Open Shading Language
Kieliä > Reaaliaikainen renderöinti

ARB assembly language, Khronos Group
OpenGL shading language (GLSL, GLSLang), standardoitu
Cg, Nvidia
HLSL, (High-Level Shading Language), Microsoft
PlayStation Shader Language, Sony
Metal Shading Language, Apple
Skotlannin ykkösliiga

| Skotlannin ykkösliiga |
| --- | --- |
Laji:  Jalkapallo
Maa(t):   Skotlanti
Perustettu:  2013
Edeltäjä:  2. divisioona
Joukkueita:  10
Sarjataso:  3
Ylempi taso:  Mestaruussarja
Alempi taso:  Kakkosliiga
Sivusto:  http://spfl.co.uk/
Skotlannin ykkösliiga on Skotlannin jalkapallon kolmanneksi korkein sarjataso. Sarja perustettiin 2. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.
Sarjajärjestelmä

Skotlannin ykkösliigassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Mestaruussarjaan ja sijoille 2.-4. päätyneet joukkueet etenevät karsimaan Mestaruussarjapaikasta. Sarjan viimeinen joukkue putoaa Kakkosliigaan ja toiseksi viimeinen joukkue karsii sarjapaikastaan.
Aiheesta muualla

Virallinen sivusto
Sofia Järnefelt

Sofia Järnefelt (s. 1982) on suomalainen muotisuunnittelija. Hän valmistui Aalto-yliopiston vaatesuunnittelun linjalta vuonna 2011. Hän on työskennellyt mm. freelance-suunnittelijana Marimekolle. Lisäksi Järnefelt on ollut mukana useiden sesonkien ajan Peclers Paris -nimisen trenditoimiston konsulttina sekä opettanut muotisuunnittelua Donghuan yliopistossa Shanghaissa. Tällä hetkellä Järnefelt tekee suunnittelua Hedvig-vaatemerkin alla, jonka hän perusti vuonna 2021 yhdessä Taru Lahden kanssa. Järnefelt toimii myös alan opettajana Aalto-yliopistossa.
Järnefelt on toiminut MTV3-kanavalla esitetyn Muodin huipulle -ohjelman mentorina (2023 ja 2024).
Sisäfilee

Sisäfilee eli sisäfile on pala lihaa, joka on leikattu tietystä osasta teuraseläimen ruhosta, useimmin  naudasta, lampaasta tai siasta. Se on ruhon murein ja vähärasvaisin osa, sillä esimerkiksi sian sisäfileessä on rasvaa vain 3–5 prosenttia. Sisäfilee on ruhon kyljen puolelta leikattu, luuton fileeselän tai kyljysselän osa, joka naudalla painaa kokonaisena 1–1,5 kg. Fileeselkä on naudan, vasikan tai poron selän takaosassa oleva ruhon paras osa, kun taas kyljysselkä on sian tai lampaan ruhosta saatava osa. Anatomisesti sisäfilee on osa isoa lannelihasta (psoas major), joka ei tee kovin rankkaa työtä eläimen liikkuessa. Siksi se on mureinta lihaa.
Naudan sisäfilee on arvostettua herkkua mutta myös kalleinta naudanlihaa. Siitä tehdään pihvejä, paksuja chateaubriandiksi kutsuttuja pihvejä tai sen voi paistaa uunissa kokonaisena. Sen käytetyimpiä kypsyysasteita ovat medium tai sitäkin raaempi kypsennys. Myös porsaan sisäfileettä käytetään monenlaisiin ruokiin
Aiheesta muualla

Wikimedia Commonsissa on kuvia tai muita tiedostoja aiheesta .
Pienehkö sivistyssanakirja J.Korpela (aiheesta file vai filee)
Sotakommunismi

Ivan Vladimirovin maalauksessa papisto on laitettu pakkotyöhön (1919).
Vladimirovin maalauksessa venäläiset joutuvat syömään kuollutta hevosta nälänhädän vuoksi.
Sotakommunismi (ven. Военный коммунизм, Voyennyy kommunizm) oli Neuvosto-Venäjän talouskehityksen jakso sisällissodan vuosina kesäkuusta 1918 maaliskuuhun 1921. Siihen kuului yksityisyritysten pakkolunastus, koko Neuvosto-Venäjän teollisuuden kansallistaminen sekä viljan ja muun ruoan ylijäämän takavarikointi talonpojilta.
Toimenpiteiden johdosta talonpojilla ei enää ollut kannustinta tuottaa ylijäämää, koska se vain takavarikoitaisiin. Tämän johdosta Neuvosto-Venäjän maataloustuotanto romahti ja kaupunkeihin tuli nälänhädän uhka. Kaupunkeihin perustettiin hätäisesti laajat hallintokoneistot valvomaan keskitettyä valtiollista taloutta. Se johti siihen, että työn tuottavuus ja teollisuuden tuotanto romahtivat. Neuvosto-Venäjän teollisuustuotanto oli vuonna 1921 romahtanut viidesosaan vuoden 1913 tasosta, ja kaupunkien työntekijöiden reaalipalkat olivat pudonneet kolmasosaan. Inflaatio teki setelirahasta arvotonta, minkä vuoksi valtio joutui turvautumaan hyödykkeiden ja palvelujen vaihtokauppaan ja jakeluun ilman rahan käyttöä.
Tyytymättömyys valtion talouden tilaa kohtaan oli kasvanut vuoteen 1921 mennessä niin suureksi koko maassa, että puhkesi lakkoja ja mielenosoituksia. Kronstadtissa puhkesi lisäksi kapina. Sotakommunismin epäonnistumisen seurauksena Neuvosto-Venäjää johtaneet bolševikit ottivat käyttöön uuden NEP-talouspolitiikan, ja hylkäsivät väliaikaisesti tavoitteensa sosialistisesta talousjärjestelmästä.
Aiheesta muualla

Kuvia tai muita tiedostoja aiheesta Sotakommunismi Wikimedia Commonsissa
Neuvosto-Venäjän ja Neuvostoliiton talous
sotakommunismi 1918–1921 | NEP 1921–1927 | ensimmäinen viisivuotissuunnitelma 1928–1932 | toinen viisivuotissuunnitelma 1933–1937 | kolmas viisivuotissuunnitelma 1938–1943 | neljäs viisivuotissuunnitelma 1946–1950 | viides viisivuotissuunnitelma 1951–1955 | kuudes viisivuotissuunnitelma 1956–1960 | seitsenvuotisvuotissuunnitelma 1959–1965 | kahdeksas viisivuotissuunnitelma 1966–1970 | yhdeksäs viisivuotissuunnitelma 1971–1975 | kymmenes viisivuotissuunnitelma 1976–1980 | yhdestoista viisivuotissuunnitelma 1981–1985 | kahdestoista viisivuotissuunnitelma 1986–1990
Serengeti

Seeproja, gnuita ja viktoriankaijasia Serengetissä.
Tansanian kansallispuistoja ja suojelualueita.
Serengeti on laaja ylänköalue Tansanian ja Kenian rajamailla. Sen korkeus merenpinnasta vaihtelee 920–1 850 metrin välillä. Tansanian puoleiseen osaan on perustettu Serengetin kansallispuisto. Se suojeltiin jo vuonna 1921 mutta siitä tuli kansallispuisto vasta vuonna 1951. Pääosa Serengetistä on savannia, mutta siellä on myös metsää. Alue on noin 15 000 neliökilometrin laajuinen. Serengetin kansallispuisto julistettiin maailmanperintökohteeksi vuonna 1979.
Serengetin ylängöllä on kansallispuisto ja kolme muuta luonnonsuojelualuetta: Tansaniassa Serengetin kansallispuisto, Ngorongoron suojelualue muinaisessa tulivuoren kraatterissa ympäristöineen, Maswan riistansuojelualue sekä Kenian puolella Masai Maran kansallinen suojelualue.
Eläimistö > Kasvinsyöjänisäkkäät ja petoeläimet

Serengetissä elää suurimmillaan yli 2,5 miljoonaa kasvinsyöjää. Kasvinsyöjiä alueella elää noin 30 lajia. Muun muassa elefantteja, gaselleja, gnuita, kafferipuhveleita, kirahveja, sassabiantilooppeja ja seeproja. Suuria petoeläimiä on 13 lajia. Kasvinsyöjien merkittävimpiä saalistajia on neljä petoeläinlajia: leijona, leopardi, gepardi ja täplähyeena. Aiemmin alueella on ollut myös hyeenakoiria.
Eläimistö > Linnut

Serengetissä on havaittu yli 500 lintulajia, joista viisi lajia on endeemisiä. Marras–huhtikuussa siellä on myös muuttolintuja.
Vaellusmuutto

Alueella on tunnetuin nisäkkäiden vaellusmuutto, jossa noin puolitoista miljoonaa gnuta seuraa sateita vihreämmän ruohon perässä alueen eri osissa. Gnuita seuraa noin 20 000 seepraa, 350 000 gasellia ja 12 000 antilooppia. Muutto tapahtuu marras–tammikuussa itään. Tammi–maaliskuussa gnut synnyttävät lyhyen ajan sisällä kahden–kolmen viikon aikana samanaikasesti noin 400 000 vasikkaa Maswan riistansuojelualueella. Huhti–toukokuussa gnut jatkavat muuttoaan kun sadekausi alkaa ne muuttavat puiston länsiosaan. Muuton tarkka ajankohta riippuu sateiden alkamisesta. Muutto ei rajoitu ainoastaa kansallispuiston alueelle vaan ulottuu myös läheisille riistansuojelualueille.
Luontotyypit

Serengettiin yleisimmin liitetyt savannit ovat alueen eteläosassa. Ne voidaan jakaa kolmeen ryhmään.
Savanniin, jossa on lyhyitä heinälajeja, kuten Digitaria macroblephora ja Sporobolus ioclados
Savanniin, jossa hallitsevana ovat pitkät heinälajit, kuten Themeda triandra ja Pennisetum mezianum
Savanniin, jossa kasvaa keskikokoista ruohoa, esimerkiksi lajia Andropogon greenwayi
Alueella on myös muita luontotyypejä. Alueen keskiosissa esiintyy noin 40 lajia akaasioita. Lännessä on tiheitä lehtipuumetsiä ja pohjoisessa on graniittisia mäkiä, kopjeja, jotka ovat osittain tiheiden metsien keskellä.